ดันท่อลอดเยาวราชคืบ 96% แก้น้ำท่วมซ้ำซาก
ถนนศรีอยุธยายังอีกนาน-ดันท่อเสร็จแค่ 17%,นายจักกพันธุ์ ผิวงาม รองผู้ว่าฯ กทม. เปิดเผยว่า จากการติดตามความคืบหน้าโครงการปรับปรุงภูมิทัศน์บริเวณคลองโอ่งอ่าง เขตพระนคร โครงการก่อสร้างระบบระบายน้ำเพื่อแก้ไขปัญหาน้ำท่วม (Pipe jacking) บริเวณถนนทรงสวัสดิ์ ถนนเยาวราช และถนนเจริญกรุง เขตสัมพันธวงศ์ บริเวณถนนศรีอยุธยาและถนนพระรามที่ 6 เขตราชเทวีนั้น ในส่วนการปรับภูมิทัศน์คลองโอ่งอ่างช่วงสะพานดำรงสถิต-ภาณุพันธุ์ ขณะนี้ผลงานโดยรวมคืบหน้าแล้ว 38.7% จากแผนงาน 27.6% ซึ่งถือว่าเร็วกว่าแผนงานที่วางไว้ โดยเร่งสร้างความเข้าใจกับเจ้าของอาคารที่ต่อเติมรุกล้ำพื้นที่ริมคลองโอ่งอ่างให้รื้อย้ายออกไป นอกจากนี้ได้เร่งรัดผู้รับจ้างให้ดำเนินการเทพื้นทางเดินพร้อมปูกระเบื้องให้แล้วเสร็จก่อนเทศกาลลอยกระทงในเดือน พ.ย.61,สำหรับโครงการก่อสร้างระบบระบายน้ำเพื่อแก้ไขปัญหาน้ำท่วม (Pipe jacking) ถนนทรงสวัสดิ์ ถนนเยาวราช และถนนเจริญกรุง ขณะนี้งานที่แล้วเสร็จ ประกอบด้วย การดันท่อขนาดเส้นผ่านศูนย์กลาง 1.80 ม. ความยาว 435 ม. บ่อรับ 2 บ่อ บ่อดัน 2 บ่อ บ่อทิ้งน้ำ 1 บ่อ คงเหลือบ่อสูบน้ำ 1 บ่อ ทั้งนี้ในภาพรวมโครงการดังกล่าวคืบหน้าแล้ว 96% ส่วนบริเวณถนนศรีอยุธยา ช่วงจากทางรถไฟถึงถนนราชปรารภ และถนนพระรามที่ 6 ช่วงจากทางรถไฟถึงคลองสามเสนจะมีทางรถไฟซึ่งมีระดับสูงกว่าทำหน้าที่เป็นคันกั้นน้ำ และมีเชิงลาดสะพานถึง2สะพาน เมื่อฝนตกหนักจะทำให้น้ำโดยรอบพื้นที่ไหลมารวมกันบริเวณถนนดังกล่าว จึงก่อให้น้ำท่วมขังเป็นประจำ ขณะนี้ผลงานที่ทำได้ 17% นอกจากนี้ การทางพิเศษแห่งประเทศไทย และ รพ.รามาธิบดี อนุญาตให้เข้าพื้นที่ เพื่อก่อสร้างบ่อสูบน้ำใต้ทางด่วนบริเวณถนนพระรามที่ 6 แนวทางป้องกันและแก้ไขปัญหาน้ำท่วมขังในแต่ละพื้นที่แตกต่างกันออกไป ซึ่งจะพิจารณาจากสภาพแวดล้อมในพื้นที่บริเวณนั้นเป็นหลัก บางพื้นที่จะดำเนินการก่อสร้างระบบระบายน้ำโดยการดันท่อลอดใต้ดิน หรือ Pipe Jacking บางพื้นที่จะก่อสร้างบ่อหน่วงน้ำใต้ดิน หรือ Water Bank ซึ่งเป็นบ่อเก็บน้ำขนาดใหญ่อยู่ใต้ดิน เป็นต้น.
นายจักกพันธุ์ ผิวงาม รองผู้ว่าฯ กทม. เปิดเผยว่า จากการติดตามความคืบหน้าโครงการปรับปรุงภูมิทัศน์บริเวณคลองโอ่งอ่าง เขตพระนคร โครงการก่อสร้างระบบระบายน้ำเพื่อแก้ไขปัญหาน้ำท่วม
จักกพันธุ์ ผิวงาม,ปรับปรุงภูมิทัศน์,คลองโอ่งอ่าง,แก้ปัญหาน้ำท่วม,ระบบระบายน้ำ,ข่าวทั่วไป